CELEX: 32014R1311
Language: da
Date: 2014-12-10 00:00:00
Title: Kommissionens forordning (EU) nr. 1311/2014 af 10. december 2014 om ændring af forordning (EF) nr. 976/2009, hvad angår definitionen af et Inspire-metadataelement

11.12.2014   
            
            
               DA
            
            
               Den Europæiske Unions Tidende
            
            
               L 354/6
            
         KOMMISSIONENS FORORDNING (EU) Nr. 1311/2014
   af 10. december 2014
   om ændring af forordning (EF) nr. 976/2009, hvad angår definitionen af et Inspire-metadataelement
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2007/2/EF af 14. marts 2007 om opbygning af en infrastruktur for geografisk information i Det Europæiske Fællesskab (INSPIRE) (1), særlig artikel 7, stk. 1, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 976/2009 (2) fastsættes gennemførelsesbestemmelser for samtlige nettjenester undtagen for de tjenester, som gør det muligt at aktivere geodatatjenester.
            
         
               (2)
            
            
               Geodatatjenesters interoperabilitet karakteriseres ved deres evne til at kommunikere, eksekvere eller overføre data indbyrdes. Muligheden for at få adgang til de relevante oplysninger er en forudsætning for at aktivere geodatatjenester. Medlemsstaterne giver ved hjælp af søgetjenester, der er fastsat ved direktiv 2007/2/EF, ifølge gennemførelsesbestemmelserne i Kommissionens forordning (EF) nr. 976/2009 adgang til de metadataelementer, der er fastsat ved Kommissionens forordning (EF) nr. 1205/2008 (3). Med gennemførelsesbestemmelserne for geodatatjenester i Kommissionens forordning (EU) nr. 1089/2010 (4) indføres der nye metadataelementer til geodatatjenester, og derfor må definitionen af et metadataelement i Kommissionens forordning (EF) nr. 976/2009 ajourføres for at gøre det muligt at søge på og få adgang til de nye metadataelementer via medlemsstaternes søgetjenester.
            
         
               (3)
            
            
               Forordning (EF) nr. 976/2009 bør derfor ændres i overensstemmelse hermed.
            
         
               (4)
            
            
               Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 22 i direktiv 2007/2/EF —
            
         VEDTAGET DENNE FORORDNING:
   Artikel 1
   Artikel 2, nr. 7), i forordning (EF) nr. 976/2009 affattes således:
   
      
                  »7)
               
               
                  »INSPIRE-metadataelement«: et metadataelement, jf. del B i bilaget til forordning (EF) nr. 1205/2008, eller del B i bilag V, del B i bilag VI og del B i bilag VII til Kommissionens forordning (EU) nr. 1089/2010 (5)
                  
               
            
   Artikel 2
   Denne forordning træder i kraft på tyvendedagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 10. december 2014.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 108 af 25.4.2007, s. 1.
   
      (2)  Kommissionens forordning (EF) nr. 976/2009 af 19. oktober 2009 om gennemførelse af Europa-Parlamentets og Rådets direktiv 2007/2/EF for så vidt angår nettjenesterne (EUT L 274 af 20.10.2009, s. 9).
   
      (3)  Kommissionens forordning (EF) nr. 1205/2008 af 3. december 2008 om gennemførelse af Europa-Parlamentets og Rådets direktiv 2007/2/EF med hensyn til metadata (EUT L 326 af 4.12.2008, s. 12).
   
      (4)  Kommissionens forordning (EU) nr. 1089/2010 af 23. november 2010 om gennemførelse af Europa-Parlamentets og Rådets direktiv 2007/2/EF for så vidt angår interoperabilitet for geodatasæt og -tjenester (EUT L 323 af 8.12.2010, s. 11).
   
      (5)  Kommissionens forordning (EU) nr. 1089/2010 af 23. november 2010 om gennemførelse af Europa-Parlamentets og Rådets direktiv 2007/2/EF for så vidt angår interoperabilitet for geodatasæt og -tjenester (EUT L 323 af 8.12.2010, s. 11).«